Diari Oficial de la Generalitat Valenciana


Sumari del DOGV 4205, del 07-03-2002 (2002/1808)

ACORD d'1 de febrer de 2002, de la Comissió Territorial d'urbanisme de València, relatiu a la modificació núm. 2 de les Normes Subsidiàries d'Alcàntera de Xúquer.
------------------------------------------------------------------------------------------------------------------------------------------------------------------

### Dades del document

Número de DOGV
:   4205

Data del DOGV
:   07-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1808


Data del document
:   01-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alcàntera de Xúquer
    * pla d'urbanisme

ACORD d'1 de febrer de 2002, de la Comissió Territorial d'urbanisme de València, relatiu a la modificació núm. 2 de les Normes Subsidiàries d'Alcàntera de Xúquer. [2002/1808]
  
Vist l'expedient remés per l'Ajuntament d'Alcàntera de Xúquer referit a la modificació núm. 2 de les Normes Subsidiàries, s'informa el següent:
  
Antecedents de fet
  
Primer
  
El projecte es va sotmetre a informació pública mitjançant l'Acord del ple de l'Ajuntament en la sessió del dia 29 de març de 2001. Després del pertinent període d'informació pública en el qual es van presentar al·legacions, es va tornar a efectuar l'exposició pública després de l'Acord municipal de 28 de juny de 2001.
  
Efectuat el nou període d'informació pública, en el qual es van presentar al·legacions, la modificació va ser aprovada provisionalment mitjançant Acord municipal de 17 de setembre de 2001.
  
Segon
  
El projecte consta de memòria informativa i justificativa, plans d'informació, plans d'ordenació i pla de refosa.
  
Tercer
  
La modificació té per objecte la redelimitació de la Unitat d'Execució núm. 2, i es modifiquen els aspectes següents:
  
- Es trasllada part d'una dotació escolar situada al carrer del Rotllet, i la zona verda situada al carrer del Pintor Sorolla, ambdues fora de l'àmbit de l'actuació, i es resituen ara en la unitat d'execució com a part de la dotació escolar prevista.
  
- S'amplia la delimitació de la unitat d'execució que inclou una zona industrial, i canvia l'ús a residencial.
  
Amb la redelimitació la unitat d'execució passa de tenir una superfície de 25. 914 m² a 32.554 m², i l'ús és de caràcter residencial.
  
Igualment s'inclou en la unitat part d'una parcel·la ocupada per una construcció amb tipologia industrial, que s'ajusta el perímetre de la unitat d'execució en la zona nord per a ajustar-se als habitatges que donen al carrer Major, en la part nord-est, per a garantir l'execució de les obres d'urbanització corresponents a la connexió amb el carrer Major, i pel sud per a ajustar-se amb el límit de propietat de la Diputació de València, ja que la carretera és de titularitat d'aquesta administració i que afecta la zona d'aparcament d'aquesta.
  
- S'elimina la rotonda prevista en la carretera provincial VP-3072.
  
- Es modifica la tipologia de tres illes, que passen d'unifamiliar adossada a edificació en illa tancada, com en la resta de la unitat.
  
D'altra banda, es modifica l'alineació d'alguna de les illes.
  
- L'aprofitament tipus passa de ser del 0,98 m² a 0,99 m²t/m²s.
  
- Es qualifica el llavador municipal de dotació sociocultural.
  
La modificació es justifica en l'objectiu de concentrar les dotacions en una parcel·la qualificada de dotació escolar, amb la finalitat de ser oferida a la Conselleria d'Educació per a la construcció d'un nou centre escolar.
  
Pel que fa a les dotacions, es justifica el compliment de l'article 17 de l'annex del Reglament de Planejament, i s'efectua una comparació entre les dotacions i l'índex d'edificabilitat bruta en tot el terme municipal abans i després de la modificació, i s'arriba a la conclusió d'un lleuger augment del nivell d'estàndards.
  
Quart
  
Durant la tramitació de l'expedient s'ha sol·licitat un informe al Servei de Vies i Obres de la Diputació de València i a la Conselleria d'Educació, els dos amb data d'11 de desembre de 2001.
  
D'aquests s'han rebut els informes següents.
  
- Àrea de Carreteres de la Diputació de València, de 23 de gener de 2002, de caràcter favorable a l'eliminació de la rotonda, en virtut del nou estudi de la travessera que s'està portant a terme per aquesta àrea. No obstant això, es creu convenient que continue mantenint-se la línia de façana.
  
Cinqué
  
Alcàntera de Xúquer té les Normes Subsidiàries l'homologació global de les quals va ser aprovada definitivament per la Comissió Territorial d'Urbanisme amb data 22 de juliol de 1998.
  
Les dites normes classifiquen el sòl en sòl urbà i sòl no urbanitzable.
  
La modificació puntual núm. 1 de les Normes Subsidiàries, aprovada definitivament per la Comissió Territorial d'Urbanisme amb data 29 d'octubre de 1999, va tindre per objecte una nova redacció de l'article 102 de les normes, referit a la construccions permeses en el sòl no urbanitzable de protecció agrícola.
  
Sisé
  
La Comissió Territorial d'Urbanisme en la sessió del dia 21 de desembre de 2001 va acordar suspendre la present modificació, a causa del canvi de classificació del sòl, que d'urbà passava a ser sòl urbanitzable, i es considera que els terrenys havien de mantenir la classificació de sòl urbà.
  
Seté
  
Amb data 16 de gener de 2002 es remet per part de l'Ajuntament d'Alcàntera de Xúquer la documentació d'esmena, adoptada mitjançant l'Acord Plenari de data 4 de gener de 2002, en la qual els terrenys compresos en l'àmbit de la unitat d'execució mantenen la classificació de sòl urbà.
  
Huité
  
La Comissió Informativa de la Comissió Territorial d'Urbanisme de València, en la sessió del dia 24 de gener de 2002, va emetre un informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
Es justifica amb la present modificació el compliment d'allò que indica l'article 17 de l'annex del Reglament de Planejament, segons el qual quan ni l'antiga ordenació ni en la nova es complisquen els estàndards exigibles per al planejament parcial, serà exigible que la relació entre l'índex de sòl dotacional i l'índex d'edificabilitat bruta de la nova ordenació siga major que la mateixa relació en l'antiga ordenació.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de les modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat anteriorment, la Comissió Territorial d'Urbanisme, en la sessió de l'1 de febrer de 2002, acorda aprovar definitivament la modificació núm. 2 de les Normes Subsidiàries d'Alcàntera de Xúquer.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjudici que es puga exercitar qualsevol altre recurs que s'estime oportú.
  
València, 1 de febrer de 2002.- El secretari de la Comissió Territorial d'Urbanisme: José Manuel Palau Navarro.